ปัญหา: พบร้านขายปลาหมึกย่าง ทำการย่างปลาหมึกขาย โดยใช้เตาถ่าน  ทำให้มีกลิ่นและควันเข้าไปในบริเวณบ้านเรือนโดยรอบ รบกวนการใช้ชีวิตประจำวันและทำให้เสียสุขภาพ เคยมีประชาชนแจ้งแล้วทางร้านขายปลาหมึกย่างแจ้งว่ายินดีเปลี่ยนเป็นเตาย่างไร้ควันและมีเครื่องดูดควัน แต่ทุกวันนี้ร้านดังกล่าวก็ยังทำเช่นเดิม เริ่มขายตั้งแต่เวลา 10:00-19:30 น.
อ้างอิงเลขที่รับแจ้ง L36XTJ เจ้าหน้าที่ตอบกลับมาเมื่อวันที่ จ. 4 มี.ค. 67 
ฝ่ายเทศกิจ ดำเนินการจัด จนท.เทศกิจชุดกลางคืนลงพื้นที่ตรวจสอบร้านตามที่ผู้ร้องแจ้ง ประกอบกับ จนท.ได้ตอบเรื่องไปก่อนหน้าจำนวน 2 ครั้งแล้วนั้น และในครั้งนี้ขอเรียนว่า
  1. กรณีของควันจากถ่านที่ใช้ปิ้งย่างปลาหมึก  จนท.ได้สอบถามทางร้านได้รับแจ้งว่าทางร้านใช้ถ่านที่ไร้ควัน ประกอบกับจากการตรวจสอบของ จนท.นั้นไม่พบควันในขณะปิ้งย่างปลาหมึก
  2. กรณีของกลิ่นในการย่างปลาหมึก จนท.เทศกิจ จะประสานฝ่ายสิ่งแวดล้อมฯ เพื่อเข้าตรวจสอบตามอำนาจหน้าที่พร้อมจะได้แจ้งผลให้กับผู้ร้องได้ทราบต่อไป

ผู้ร้องแจ้งว่าตามที่เจ้าหน้าที่สิ่งแวดล้อม เขตพระนคร " คุณทิพย์สุดา " (ไม่ทราบนามสกุล) ได้ให้คำแนะนำแก่ร้านปลาหมึกย่างติดตั้งเครื่องดูด ควัน กลิ่น ณ ปัจจุบันร้านดังกล่าวยังคงไม่มีการติดตั้งเครื่องดูด ควัน กลิ่น ทำให้ผู้ร้องยังคงได้รับผลกระทบเรื่องกลิ่นและควันจากร้านดังกล่าวอย่างต่อเนื่อง

ถนน: ดินสอ
จุดสังเกต: ร้านดังกล่าวอยู่ตรงข้ามกับศาลาว่าการกรุงเทพมหานคร เป็นรถเข็น อยู่ข้างๆกับร้านมนต์นมสด
เขต: พระนคร
#1555